JUMAL KÕNELEB
Tere jälle!
Soomlaste kohta öeldakse, et neil on madal enesehinnang.
Me ei julge ennast isegi armastada ega midagi head enese kohta ütelda.
Võib-olla see ongi tõsi.
Võiks arvata, et usklikuks saades on kõik korraga täiuslik.
Jumal armastab meid ja meil on hea enesetunne.
See pole alati nii.
Paljusid usklikke vaevab mõte, mida teised neist arvavad.
Mida siis peaks tegema, kui on madal enesehinnang?
Jumalal on vastus ka selle jaoks, nagu ka kõige muu jaoks.
Meie pojad on hiljuti olnud sõjaväeteenistuses.
Nad kaitsesid merepiiri.
Neil oli karm väljaõpe.
Ma pole kuulnud, et teistel oleks nii karm õpe.
Võimalik, et langevarjuritel või sukeldujatel on veel karmim.
Meie poisid said ikka kõva distsipliini seal sõjaväes.
Nad olid palju ka väljas, käisid metsalaagrites iga ilmaga.
Nad on seal kogu päeva
või isegi mitu päeva järjest teevad oma väljaõpet ja harjutusi,
riided on läbimärjad, neil on külm ja kõhud on tühjad.
Õnneks on neil sõduritelk, kuhu saab õhtul minna.
Seal saab võtta mudased riided ära ja selles telgis on väike ahi.
Selle ahju kütmise eest hoolitsetakse kordamööda.
Nii kaua kui kütja on ärkvel, siis on telgis soe ja saab magada,
mis sest, et seal haiseb kuuldavasti päris jubedalt.
Kütja magama jäämine on halb.
Sinu vanema vennaga juhtus nii.
Nad olid talvel metsalaagris.
Kütja jäi magama ja ahi kustus.
Ühe poisi varbad külmusid ära.
Ta oli kahjuks unustanud saapad jalast ära võtta.
Oluline on püsida soojuseallika lähedal.
Peame püsima Issanda lähedal,
püsima Tema soojuses, siis ka me ise püsime soojadena.
Kui võitled madala enesehinnanguga või mõtled enda kohta halvasti,
kui sa ei arva endast suurt midagi, siis neid isikuid võib leida Piiblistki.
Üks suurepärane näide võiks olla Giideon.
Kohtumõistjate raamatus 6:11 räägitakse Giideoni kohta nii:
"Ja Issanda ingel tuli Ofrasse
ning istus tamme alla, mis kuulus abieserlasele Joasele;
ja Joase poeg Gideon peksis surutõrres nisu,
et seda midjanlaste eest kõrvale toimetada."
Näeme siin noort meest Giideoni.
Iisraeli rahvas on midjanlaste poolt ümber piiratud.
Kui loed Kohtumõistjate raamatut, siis näed, et Iisraeli rahvas
ohverdab taas ebajumalatele ning midjanlased vallutasid maa.
Iisraeli rahvas redutab koobastes ja kaljulõhedes.
Kui nad midagi saavad külvatud, siis tuleb vaenlane ja hävitab saagi.
Giideon on siis surutõrres, kus muidu tambitakse viinamarju.
Sel ajal polnud selleks võimalust, sest polnud ju mingit saakigi.
Seal on ta siis peidus ja püüab puhastada vilja toiduks.
Pole just vägev olukord.
Tal oli ilmselt hirm.
Ta oli peidus, et mitte vahele jääda.
Vilets olukord.
Keset seda viletsat olukorda
ilmub Issanda ingel talle ja toob sõnumi Jumalalt.
"Ja Issanda ingel ilmutas ennast temale ning ütles talle:
"Issand on sinuga, sina tubli mees!"
Kui see lugu on sulle tuttav, oled ehk mõtelnud, kui erinev
on Jumala nägemus Giideonist võrreldes tema enda nägemusega.
Ta ise peitis ennast ja pabistas, mis sellest edasi saab.
Ta püüdis hinge sees hoidmiseks vilja kõrvale toimetada.
Issand ingel aga ütleb: "Issand on sinuga, sa sõjasangar!"
Nagu häda poleks midagi ja Giideon on sõjasangar pealegi.
Issand ütles hoopis midagi muud kui seda, mida Giideon mõtles.
Ta ütleb minust midagi muud kui seda, mida ise endast ütlen.
Tema nägemus minust on teistsugune kui minu enda pilt minust endast.
Tema näeb midagi kõrgemat ja paremat.
Kui edasi lugeda, siis läheb lugu edasi nii:
"Ja Gideon vastas temale:
"Oh mu Issand! Kui Issand on meiega,
mispärast on siis see kõik meid tabanud?
Ja kus on kõik tema imeteod,
millest meie vanemad meile on jutustanud,
öeldes: Eks ole Issand meid Egiptusest ära toonud?
Aga nüüd on Issand
meid maha jätnud ja Midjani kätte andnud!"
Siis pöördus Issand tema poole ja ütles: "Mine selles oma jõus
ja päästa Iisrael Midjani käest! Tõesti, ma läkitan sind!"
Näeme sellest, kuidas Giideon
Issanda inglile vastab ja mida ta endast mõtleb.
Aga Gideon vastas temale:
"Oh Issand, millega mina Iisraeli päästan?
Vaata, minu tuhatkond on kõige nõrgem Manasses
ja mina olen noorim oma isa peres."
Giideon mõtles, et ta on kõige nõrgem.
Ma olen kõige noorem, minu tuhatkond on kõige nõrgem.
Mina olen kõige ebakompententsem kogu meie suguvõsas.
Arvatavasti oli ta seda ka teistelt kuulnud.
Ta oli seda kuulnud, kuna ta oli teistest noorim.
Vanemad vennad ehk ütlesid,
et ta on vilets vennike ja peab minema nisu korjama.
Tema enesehinnang oli igatahes üsna madal.
Nii nägi Giideon ennast.
Samas Jumal nimetab teda tubliks meheks ja sõjasangariks.
"Siis ütles Issand temale: "Et mina olen sinuga,
siis sa lööd midjanlased maha nagu üheainsa mehe."
Võti meie enesehinnangu paranemiseks,
asjatutest hirmudest ja inimestekartusest vabanemiseks,
ning argusest ülesaamiseks on see,
et me näeme ennast nii, nagu Jumal meid näeb.
Selles loos nägi Jumal Giideonis hoopis midagi muud kui mees ise.
Hoopis muud kui ta ise mõtles või mida teised olid ütelnud.
Ta oli sõjasangar ja Temast saigi sõjasangar.
Kirjas roomlastele 8:15.
Uues Testamendis, kirjutab Paulus:
"Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: "Abba! Isa!"
Seesama Vaim tunnistab koos meie vaimuga,
et me oleme Jumala lapsed.
Kui me oleme aga lapsed, siis oleme ka pärijad,
nii Jumala pärijad kui Kristuse kaaspärijad."
Paulus ütleb siin, et Püha Vaim
tunnistab koos meie vaimuga, et me oleme Jumala lapsed.
Me pole saanud orjuse vaimu.
Me ei pea enam kartma.
Oleme saanud lapseõiguse Vaimu.
Päris erinev sellest, mida ma endast ise mõtleksin.
Meenub üks suvine koguduse noortelaager.
Otsustasin seal olla psühholoog.
Seda ma ju olengi. - Ometi kord!
Mind huvitas see teema.
Rääkisime enesehinnangust.
Andsin kõigile paberid ja palusin
kolme sõna või lausega kirjutada, kuidas nad end näevad.
Täiesti anonüümselt.
Kogusin need kokku.
Neid oli 40 - 50 paberit.
Koguduse pastor oli ka huvitatud, kuidas koguduseliikmed end näevad.
Milline on nende enesehinnang?
Pean otse ütlema, et olin väga šokeeritud.
Üle 90 protsendi sõnadest ja lausetest olid negatiivsed või väga negatiivsed.
Seal oli selliseid lauseid:
"Ma ei kõlba kuhugile!",
"Mul on kogu aeg hirm!",
"Ma olen vilets vennike!",
"Mul pole mingit lootust!".
Sellised laused.
"Ma ei suuda midagi!",
"Ma ei meeldi kellelegi!"
Lugesin neid pabereid ja ei tahtnud seda uskuda.
Mõni üksik vaid ütles enda kohta:
"Usun, et saan hakkama!" ja "Issandal on mulle hea plaan!".
Selliseid oli väga vähe.
Peaaegu kõik mõtlesid negatiivselt ning arvasid teisi mõtlevat endast.
Mind šokeeris eriti see, et laagris ei paistnud see välja.
Noored mängisid seal palli, naersid ja olid kampadena koos.
Ometi sisemuses rääkis hoopis teistsugune hääl.
Nagu Giideonil: "Ma olen oma perest kõige viletsam
ja mu suguvõsa on nõrk ning minust ei saa asja!"
Näitasin pabereid pastoritele ja ka nemad olid hämmastunud.
Kuidas see on võimalik?
Ütlesin neile: "Meil on siin kõvasti tööd!"
Kui tunned samamoodi ja võitled samade asjadega,
siis on sul oma tööpõld sinu enda südames.
Samamoodi oli Giideonil.
Giideoni abi ei tulnud healt emalt või isalt.
Ka mitte sõbralikult naabrilt.
Abi tuli Taevaisalt,
kes andis Giideoni ellu täiesti uue vaatenurga.
Kiri roomlastele 8:31: "Mis me siis ütleme selle kohta?
Kui Jumal on meie poolt, kes võib olla meie vastu?"
"Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?
Kes võib süüdistada Jumala valituid?"
Kas ma ise võin süüdistada ennast?
"Jumal on see, kes õigeks teeb.
Kes võib meid hukka mõista?
Kristus Jeesus on, kes suri ja, mis veel enam, kes üles äratati,
kes on Jumala paremal käel ja kes palub meie eest.
Kes võib meid lahutada Kristuse armastusest?
Kas viletsus või ahistus või tagakiusamine või nälg
või alastiolek või hädaoht või mõõk?
Nagu on kirjutatud: "Sinu pärast surmatakse meid kogu päeva,
meid koheldakse nagu tapalambaid."
Kuid selles kõiges me saame täieliku võidu tema läbi,
kes meid on armastanud.
Sest ma olen veendunud, et ei surm ega elu,
ei inglid ega peainglid, ei praegused ega tulevased,
ei väed, ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
See on tõde meie kohta.
Miski ei või lahutada meid Jumala armastusest.
Kui laseme sel tõel päriselt minna oma sisemusse,
siis see Jumala Sõna lõikab, avardab, surub ja kutsub välja.
Jumala Sõna eesmärk on avardada minu südant.
"Nii palju armastan ma sind, Joy!
Selline oled sa tegelikult. Nii kallis oled sa, Joy, päriselt!"
Laseme sel lõigata meie sisemusse!
Las see Jumala Sõna mõjub, väänab, laiendab ja tervendab.
Las see teeb terveks ja täielikuks meie sisemust Tema armastusega.
Kui võtame Tema armastuse vastu, siis see muudab meid.
Kuigi kogu mu ihu hüüab, et see ei ole tõsi,
valin ma siiski Jumala Sõna ja otsustan selle vastu võtta!
Kavatsen vastu võtta armastuse, mida tean olevat Jeesuses Kristuses
ja mind ei või enam süüdistada, sest Jumal tegi mind õigeks!
Ma olen armastatud ja jutul lõpp!
Selle vastu ei saa midagi!
Vaenlane ei saa selle vastu midagi.
Giideoni puhul näeme kolme asja, mis teda vabastasid.
Esmalt ta õppis end nägema nii, nagu Jumal teda nägi.
Tasapisi ta taipas, et ta võibki olla sõjasangar.
Ta ei teadnud seda enne.
Siis sai ta jõu Jumalalt.
Jumal ütles: "Mine selles minu jõus!"
Kolmandaks Jumal ütles:
"Mine ja vabasta see rahvas, sest Mina olen sinuga!"
Need asjad ei käi ainult Giideoni kohta.
Jumal näeb ka sind ja mind teisiti kui sina või mina end ise näeme.
Tema Püha Vaim on meis
ja Ta tahab anda meile jõudu igal päeval.
Jeesus ütles:
"Kui Püha Vaim tuleb teisse, siis te saate jõu."
Ta on veel meiega koos.
Jeesus ütles, et Ta on meiega koos maailma ajastu otsani.
Kui oleme Taevas, on Ta kogu aeg meiega koos.
Seda ei pea ootama, et Jumal viimaks ütleks, milline oled
ja kunagi annaks sulle jõu ning oleks millalgi sinuga koos.
Ta on juba sinuga koos,
Püha Vaim elab juba sinus, kui oled võtnud Jeesuse vastu
ja Ta näeb sind täiesti erineval viisil.
Mis tõestab seda armastust, millest Joy rääkis?
Mõtle hetkeks, kui mõõtmatult hinnalisena Ta näeb iga inimest.
Piibel ütleb kirjas roomlastele 8:32:
"Tema, kes oma Poegagi ei säästnud, vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
"Sest nõnda on Jumal maailma armastanud,
et Ta andis oma ainusündinud Poja.."
Nii hinnalised sina ja mina oleme!
Jumal oli valmis ohverdama oma ainusündinud Poja.
Me oleme nii väärtuslikud, et Jeesus oli valmis surema,
laskma oma vere valada sinu ja minu eest!
Pole kallimat hinda kui Kristuse veri.
Selle hinnaga meid on lunastatud.
See hind on makstud!
Miks? Jumal näeb sind ja mind nii väärtuslikuna.
Seega me ei tohi öelda midagi muud.
Kui ütleme, et ei kõlba kuhugile, siis teeme väga valesti.
See on vale!
Tõde on, et oleme nii väärtuslikud, et Jumal suri sinu ja minu eest.
Juba siis, kui olime veel patused.
Kiri roomlastele 9:25.
"Nõnda nagu ta ütleb ka Hoosea raamatus:
"Ma hüüan oma rahvaks teda, kes ei olnud minu rahvas,
ja armsaks teda, kes ei olnud mulle armas.
Ja siis sünnib selles paigas,
kus neile öeldi: Teie pole minu rahvas!,
et seal hüütakse neid elava Jumala poegadeks."
Hoosea kirjas kasutatakse imeliselt nimesid Lo-Ruhama ja Lo-Ammi.
Üks neis tähendab just seda: "Sa ei ole minu rahvas."
Aga siis Issand muudab selle nime: "Sina oled minu rahvas."
Me oleme mõõtmatult väärtuslikud.
Me oleme Tema lapsed.
Me oleme Tema armsad lapsed.
Ka see on tõsiasi, mida peame lihtsalt uskuma.
Johannese evangeeliumis öeldakse salmides 1:12:
"Aga kõigile, kes tema vastu võtsid,
andis ta meelevalla saada Jumala lasteks,
neile, kes usuvad tema nimesse.."
1. Johannese kiri 3:1.
"Vaadake, kui suure armastuse Isa on meile andnud:
meid hüütakse Jumala lasteks ja need me olemegi."
Sina ja mina oleme Jumala armsad pojad ja tütred.
Me ei ole vilets põrm, nigelad ussikesed mudas.
Me lihtsalt ei ole mingid viletsad ussikesed!
Me oleme kuninglik sugu, Jumala pojad ja tütred!
See on hoopis teine asi kui mõte, et me ei kõlba kuhugile!
Tean, et need mõtted võivad olla väga sügaval.
Tunded, mis kaasnevad sellega, võivad olla väga sügaval.
Tunneme, et olen selline alati olnud ning olen ka edaspidigi.
Kaunid sõnad küll Jan ja Joy, ilusasti kirjutatakse Piiblis ka,
aga kuidas need peaksid mind aitama?
Need aitavad, kui usud, et need on tõde!
Kui võtad need vastu, vaatamata sellele, kuidas tundub.
Hakkad neid kasvõi vägisi endale pähe taguma.
Ei ütle enam seda, mis on vale, vaid ütled seda, mis on tõde.
Tõde teeb sind ja mind vabaks!
Keegi on ütelnud: "See on ju ajuloputus!"
Kui su aju ja süda on prahti täis, siis tulebki valed välja loputada!
Asi pole sellises ajuloputuses,
et sisendame endale midagi, mida me ise ei taha.
Kui tahame leida tõde iseendast ja pääseda vabaks valedest,
siis me peame asendama valed millegagi!
Me peame asendama need tõega, sest tõde teeb meid vabaks!
See on hea ajuloputus ja südamepesu!
Mõtle, kuidas Giideoni käsi käis.
Ta julges ja võttis selle Issanda Sõna vastu.
Ta julges võtta väljakutse vastu ning minna selles jõus välja.
Ta sai hakkama. - Halleluuja!
Ta vabastas Iisraeli.
Ometi pidi ta seda ka kogema, et oma jõust ta seda ei suutnud.
Jumal näitas talle, et kõik sõltus ikkagi Temast.
Nagu mäletad, pidi ta muudkui vähendama oma sõjaväe hulka,
kuni alles olid vaid mõned sajad sõdurid,
kellega mindi kümnete tuhandete vastu.
Jumal andis talle imelise võidu.
Jumal kasutas teda ja temast sai sõjasangar.
See, kelleks Jumal oli teda algselt loonud.
Jumala Sõna on imeline!
Kui hakkame kuulama, mida Jumal meie kohta ütleb,
siis Sõna läheb meie sisemusse ja teeb, mille jaoks see läkitati.
Meie sisemus hakkab muutuma.
Kui jäin seda korraga kuulama,
kui ma ei lasknud neil minna lihtsalt oma kõrvust mööda,
kui leidsin neid Sõnast ja kuulsin, kuidas Püha Vaim ütles mulle:
"Jan, ma armastan sind!"
Lasin sel minna sügavale oma südamesse,
hakkasin nutma ja mõtlesin: "Taevane Isa armastab mind!"
Kuidas see on võimalik?
Need sõnad olid täis sellist armu ja armastust, et mu süda sulas.
Mu sisemus muutus.
Siiani, iga kord, kui kuulan Teda, siis juhtub midagi minus.
Hirm ja ebakindlus sulab.
Usk sünnib.
Piibel ütleb ka, et ülalt tulev tarkus ei teeskle.
Lugematu arv kordi, kui mul on olnud raske olukord,
siis olen võtnud Piibli ja palunud, et Jumal räägiks minuga,
sest ma vajan Su Sõna, ma vajan Sinult sõnumit,
mis puudutaks mind ja käiks otse selle olukorra kohta.
Jumal hakkab rääkima ja usk sünnib iseenesest.
Tema ei kahtle.
Ta räägib imelisi asju minust, tulevikust ja meie olukorrast.
Ma tean lihtsalt siis, et kõik saab korda.
Täiuslik armastus on see, mis ajab kogu kartuse välja.
See pole selline asi, mis esimesel mõistmisel püsima jääb
vaid me käime usust usku, üha uuesti ja uuesti.
Seetõttu on nii tähtis veeta aega Issandaga koos
ning püsida Tema sõnade juures kogu aeg.
Iga päev tuleb ette erinevaid valesid.
"Sellest ei tule midagi. Sa ei saa hakkama. Nii ei lähe!"
Alati kui pöördun tagasi Sõna juurde,
siis tuleb sealt mõni julgustav kirjakoht ja tõde.
Näen siit jälle, kuidas Jumal näeb mind tegelikult.
Saan rõõmu, jõudu ja julgust sellesse päeva.
Mäletan, kuidas vajasin seda, eriti alguses kogu aeg.
Kui ma polnud veel kindel selles, et Ta on hea ja soovib mulle head,
siis pidin otsima Teda kogu aeg ja väga tihti.
See pole mingi viga, kui vajad kord korralt enam julgustust,
sest su süda on veel ebakindel.
Sellest ei ole midagi!
Jumal võtab sind ikka jälle vastu, julgustab ega väsi sellest!
Ta ei väsi su vajadustest ega sind julgustamast!
Ta muudkui julgustab, nagu nägime ka Giideoni loos.
Ta oli nii ebakindel, et palus Jumalalt isegi kinnitust.
Ta tegi kaks katset villadega ja Jumal tegi nagu ta palus.
2. kiri korintlastele 4:16:
"Seepärast me ei tüdi, vaid kuigi meie väline inimene kulub,
uueneb seesmine inimene ometi päev-päevalt.
Sest see praeguse hetke kerge ahistus
saavutab meile määratult suure igavese au,
meile, kes me ei pea silmas nähtavat, vaid nähtamatut,
sest nähtav on mööduv, nähtamatu aga igavene."
Halleluuja!
Palvetame.
Tänu, Issand, et Sa näed meid hoopis teisel moel!
Tänu, Issand, et näed meis rohkem kui me ise näeme.
Sa usud meisse rohkem kui me ise usume!
Tänu Issand, et räägid kõigi meiega
ja julgustad kõiki, kes täna julgustust vajavad!
Tänu, et tõstad igat masendunut ja seda, kes tahaks alla anda.
Tänu, et tõstad ja julgustad igaüht, kes on lootusetu!
Jeesuse nimel, taganegu lootusetus ja masendus!
Jeesuse nimel tulgu nüüd igaühele vabadus!
Tänu, et igaüks võib just nüüd olla vaba!
Tänu, Issand, et Sa julgustad ja tõstad!
Sina annad tulevikku ja lootust igaühele meist.
Tänu, Issand, et kõik on võimalik sellele, kes Sinusse usub!
Issand, tänan, et võid pöörata iga olukorra meile kõigile võiduks!
Tänu selle eest, Jeesus! Aamen.
TV7 teeb suurepärast tööd.
Suur rõõm ja eesõigus on olla selles osaline.
Kui soovid ka osaline olla, siis see on lihtne.
Võid toetada sellegi saate tegemist või teiste saadete tegemist.
See aitab meid ja kogu kanalit edasi minna.
Võid helistada numbrile 9001777.
Kõne hind Eestis on 7 eurot.
Võid ka kasutada kontonumbreid, mida näed peagi ekraanil.
Ole õnnistatud, Jeesuse nimel
ja tea, et oled sõjasangar nagu Giideon!
Aamen.
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin